Valitsimme sadasta vaihtoehdosta sen, mikä meistä tuntui parhaalta.
Precipice-vuorella on tärkeä merkitys kristillisessä teologiassa.
Valitsimme sen myös täältä avautuvien näkymien takia.
Täältä näkyvät Taaborin vuori, Megiddo, Haifa, Karmel ja Nasaret.
Sijainti on ihanteellinen.
Täällä kasvoi ennen komeita mäntyjä.
Ne peittivät näkymät.
Pari vuotta sitten täällä oli iso tulipalo. Se oli katastrofi, -
mutta sen ansiosta avautui tilaisuus uudelleenistutuksiin tällä rinteellä.
Rinteestä 90 prosenttia on kivikkoa.
Metsänhoitajat kertoivat, että istuttaminen oli hyvin vaikeaa.
Mikään tehtävä ei ole kuitenkaan mahdoton KKL:n metsänhoitajille.
He kiipesivät rinnettä ylös ja istuttivat.
Emme enää istuta vain yhtä lajia.
Istutimme sekä mäntyjä että lehtipuita. Haluamme tähän luonnonmetsän.
Kun palataan historiassa satoja vuosia taaksepäin, -
Israelissa oli tietojemme mukaan metsää.
Kun tänne tuli kansoja, kuten osmanit ja britit, -
puut ja luonnonmetsät hakattiin ja tuhottiin.
1800- ja 1900-lukujen taitteessa täällä oli hyvin vähän luonnonmetsiä.
Mark Twain vieraili maassa vuonna 1865.
Hän kirjoitti matkoistaan päiväkirjaa.
Hän sanoi tätä rumimmaksi maaksi, jonka hän on ikinä nähnyt.
Hän sanoi, että täällä on vain soita tai erämaata. Ei mitään vihreää.
Metsä ja puut, jotka istutamme, -
tuovat takaisin vehreyden, kasvillisuuden ja eläimistön.
Se parantaa elämänlaatua. Se on tärkeää myös ympäristön kannalta.
Ilmastonlämpenemisen kannalta puut ovat tärkeitä
Se tekee Israelista kauniin.
Kolme vuotta sitten Martti ja Mirja vierailivat Ohalon korkeakoulussa.
He kysyivät, miten he voisivat auttaa oppilaitamme.
Ohalon silloinen rehtori Shimon Amar kertoi heille, -
että monet oppilaat menestyvät erittäin hyvin opinnoissaan, -
mutta heidän perheensä on köyhä ja sosioekonominen asemansa heikko.
Amar ehdotti, että heille alettaisiin kerätä tukea.
Sen jälkeen TV7 avasi erityisen internetsivun, -
jossa suomalaiset Israelin-ystävät voivat käydä.
Tukijat saavat salasanan opiskelijoiden tietoihin -
ja voivat alkaa tukea rahallisesti valitsemaansa opiskelijaa.
Olemme keränneet suuren tukisumman.
Tällä näette muutamia opiskelijoita.
Nyt he voivat opiskella, tulla toimeen taloudellisesti ja toteuttaa unelmansa -
tulla hyviksi opettajiksi köyhistä oloista huolimatta.
Tuki on auttanut minua maksamaan opintojani.
Minun ei tarvitse tehdä aina töitä opintojen ohella.
Pystyn keskittymään opintoihini.
Haluan kiittää tästä mahdollisuudesta.
En osaa sanoa muuta kuin: "Kiitos".
Tuki on auttanut minua ja monia muita opiskelijoita.
Hyvää työtä!
Se vaikutti paljon.
Suomen koulutusjärjestelmä on ollut OECD-maiden tehokkaimpia.
Kasvatusalan korkeakouluna oli tärkeää tuoda ryhmä -
tutustumaan Suomen koulutusjärjestelmään.
Se innoitti Ohalon korkeakoulua.
Olemme luoneet kaksi oppimis- ympäristöä Suomen mallin mukaisesti.
Eräs amerikkalainen ryhmä suunnitteli meille opetustilat.
Otimme käyttöön uudenlaisen dynaamisen pedagogiikan, -
joka perustuu Suomen järjestelmään.
Sen jälkeen on tapahtunut monia hienoja asioita.
Suomalaisten kristittyjen Israel- ystävien innoitus, henki ja energia -
ovat innoittaneet meitä.
Ryhmä palasi Israeliin. Mukana oli jatko-opiskelijoita.
Heistä tuli parempia opettajia ja ihmisiä.
He toivat mukanaan Suomen koulutusjärjestelmän hengen -
ja sovelsivat sitä Ohaloon ja Pohjois-Israelin syrjäseuduille.
Israelin asukkaista suurin osa asuu maan keskiosissa, -
Tel Avivissa, Gederassa ja Haderassa.
Syrjäseudut, pohjoinen ja etelä, -
ovat hyvin köyhiä verrattuna maan keskiosiin.
Resursseja on vähemmän. Talous on köyhempää.
On hyvin tärkeää vahvistaa pohjoista ja etelää.
On tärkeää istuttaa puita ympäristösyistä -
ja tukea opiskelijoita puiden istuttamisen kautta.
Sillä tavalla tuetaan ja kehitetään koulutusjärjestelmää.
Uskomme, että koulutus on tärkein asia.
Kaikki alkaa koulutuksesta.
Hengelliset asiat, uskonnolliset asiat, koko yhteiskunta, -
yhteiskunnan vahvuus, pohjoisen ja maan keskiosan välinen kuilu...
On hyvin tärkeää vahvistaa pohjoista.
Tällä paikalla me kunnioitamme -
teidän apuanne ja Israelin ystävien apua -
istutetuille puille ja yhtäläisesti opiskelijoille.
Yks, kaks, kol.
Omistettu TV7:n ystäville.
"Ja kaikki metsän puut tulevat tietämään, että minä olen Herra, -
joka teen korkean puun matalaksi ja matalan puun korkeaksi, -
tuoreen puun kuivaksi ja kuivan puun kukoistavaksi.
Minä, Herra, Herra, olen puhunut, ja minä sen teen." Hes. 17:24.
Perinteenä on ollut, että laatta jää tänne.
Haluamme kuitenkin antaa teille jotakin kotiin vietäväksi.
Tahdomme luovuttaa teille tämän diplomin.
Bruchim haba'im, lämpimästi tervetuloa!
Niin sanotaan suomeksi. Tein töitä sen eteen.
Bruchim haba'im! Olen Judith Perl.
Työskentelen KKL-JNF-järjestön Euroopan osastossa -
Jerusalemin päämajassa.
Olen järjestömme Euroopan ja samalla myös Suomen aluevastaava.
Siksi on ilo ja etuoikeus olla täällä kanssanne.
Muistan, kun tapasin teidät ensikerran 6.4.2011.
Tapasimme sattumoisin metsänistutuksessa -
Aminadavin metsässä Jerusalemin kukkuloilla.
Tulitte bussilla. Oppaanne oli Pentti Holi. Istutitte siellä puita.
Liityin seuraanne, koska olen KLL:n Suomen aluevastaava.
Siitä kaikki alkoi vuonna 2011.
Yhteistyömme alkoi virallisesti vuonna 2012.
Perustimme teidän ideanne pohjalta -
erityisen sivuston, jonne pääsee kotisivujenne kautta.
Sieltä katsojanne ja ystävämme voivat lahjoittaa puun istutukseen -
kuukausittain. Olemme Israelin kansallinen metsänhoitojärjestö.
Puiden istuttaminen on siten meidän tehtävämme. Niin yhteistyömme alkoi.
Puu puulta.
Aina kun tuhat puuta tulee istutetuksi, vihimme lehdon.
Meillä on tällainen luokittelu. Tuhat puuta on lehto.
Kymmenentuhatta puuta on metsä.
Tänään vihimme ensimmäisen lehdon. Toinenkin lehto on jo melkein valmis.
Saamme varmasti vihkiä toisen lehdon muutaman kuukauden kuluttua.
Olen varma, että pian TV7:llä on oma nimikkometsä täällä Israelissa.
Olen puhunut riittävästi.
Tahtoisin kutsua Andy Michelsonin puhumaan päämajamme puolesta.
Kun puhumme järjestöstämme, -
monesti ajatellaan vain puita.
Puut ovat tärkeä osa työtämme, mutta siihen kuuluu paljon muutakin.
Keren Kayemeth leIsrael perustettiin vuonna 1901 -
osana Theodor Herzlin unelmaa juutalaisvaltion luomisesta.
Se sai alkunsa viidennessä sionistikongressissa, -
joka keräsi asiasta innostuneita Baseliin Sveitsiin.
He päättivät, että juutalaiset tarvitsivat oman valtion.
Ensimmäinen sionistikongressi järjestettiin vuonna 1897.
Se järjestettiin vuosittain. Sitten tultiin vuoteen 1901.
Huomattiin, ettei mitään ollut tapahtunut -
ja jos jotakin haluttaisiin aikaiseksi, tarvittaisiin ensinnäkin rahaa.
He perustivat Keren Kayemeth LeIsraelin, Israelin kansallisrahaston.
Se perustettiin 29.12.
Sen ensisijainen tarkoitus oli ostaa maata Israelista -
ikuisiksi ajoiksi.
Muistakaa, vuosi oli 1901, -
vuosia ennen Israelin valtion syntymistä.
Juutalaiset olivat olleet maanpaossa 2 000 vuoden ajan.
Halusimme juutalaisen kansankodin.
Tiedättekö, mitkä ovat viimeiset sanat pääsiäisenä seder-aterialla -
ja jom kippurina, jota vietimme pari viikkoa sitten?
Shana haba'a birushalaim! Ensi vuonna Jerusalemissa!
Olimme rukoilleet yli 2 000 vuoden ajan, että voisimme tulla takaisin.
Vuonna 1901 aloimme ostaa maata sitä varten.
Juutalainen kansallisrahasto on ostanut maata siitä asti.
Nykyään rahasto omistaa Israelin maa-alueista lähes 16 prosenttia.
Vuonna 1901 päätettiin, ettei pelkkä hankkiminen riitä.
Maalle piti tehdä jotakin.
Silloin otimme johtavan aseman puiden istuttamisessa.
Vuodesta 1901 asti olemme istuttaneet yli 240 miljoonaa puuta.
Se tekee 17 000 puuta viikossa -
joka viikko vuodesta 1901 asti.
Se on ollut valtava urakka.
On suuri ilo olla tässä tänään kiittämässä teitä siitä, -
että olette tulleet kumppaniksemme. Jatkakaa tukemista.
Istutimme puita jo silloin, kun se ei ollut vielä muodikasta -
ja kun emme vielä tienneet otsoni- kerroksesta ja hapentuotannosta.
Niistä ei tiedetty vuonna 1901, mutta istutimme silti puita.
Puista on tullut tärkeä osa ihmisten eri elämänvaiheita.
Aina kun jotakin tapahtuu, ihmiset ostavat puita.
Joku syntyy, ostetaan puu. Joku käy bar mitsvan, ostetaan puu.
Joku menee naimisiin, ostetaan puu. Joku kuolee, ostetaan puu.
Siihen kehittyy vahva side.
Mainitsitte sen itsekin. Olitte täällä ja istutitte puun maahan omin käsin.
Teidän jälkeenne maahan jäi jotakin elämään. Palasitte kotiin.
Istutitte puun, joka elää, kasvaa ja kehittyy Israelin maassa.
Se puhuttelee ihmisistä suurimman osan sydäntä.
Se on siksi tärkeää.
Vuodet kuluivat, ja me ostimme maata ja istutimme puita.
Nykyään huolehdimme myös Israelin nykyajan tarpeista.
Olemme vahvasti mukana esimerkiksi veden uusiokäytön kehittämisessä.
Rakennamme vedenkeruualtaita. Puhdistamme viemärivettä -
ja säilömme sitä altaisiin.
Vettä käytetään sitten maataloudessa.
Israel on selvästi ykkösmaa veden uusiokäytössä.
Kierrätämme vedestä lähes 70 %. Se on valtaisa määrä.
Syy on se, ettemme saa tarpeeksi sadetta.
Se kuulostaa hieman hassulta.
Eilen ajoin kotia kohti valtatiellä 1 Jerusalemin ja Tel Avivin välillä.
Ihmiset joutuivat pysähtymään tien viereen. Emme voineet ajaa, -
koska satoi kuin saavista kaatamalla. Heprean sana on "mabul".
Satoi niin kovin, etteivät pyyhkijänsulat pysyneet vauhdissa.
Siksi on vaikea sanoa nyt, että Israel kärsii vesipulasta ja kuivuudesta, -
koska satoi niin kovin.
Eilen olimme onnekkaita, mutta täällä ei sada riittävän usein.
Olemme vahvasti mukana myös koulutuksessa.
Esimerkiksi täällä vuoren huipulla on Lavin leirikeskus.
Koulutusosastollamme on viisi leiri- keskusta Israelissa. Täällä on yksi.
Kun sota riehui etelässä, -
avasimme leirit maan eteläosien nuorille, -
jotta he voivat tulla leireillemme.
Leireillä he voivat opiskella ja viettää aikaa turvassa.
Se auttoi nuoria ja merkittävästi myös heidän vanhempiaan.
Vanhemmat saivat hetken hengähdystauon.
He saivat rentoutua, eikä heidän tarvinnut kantaa huolta lapsistaan.
Leirikeskukset ovat aina käytössä.
On aivan mahtavaa, että olette mukana tässä työssä.
Olen tutustunut hieman TV7-kanavaan.
Aion jatkossakin seurata sitä, koska se kuulostaa hyvin kiinnostavalta.
Kiitän Keren Kayemethin puolesta.
Kiitos kumppanuudestanne.
Toivon, että se jatkuu pitkälle tulevai- suuteen. Toda raba! Kiitos paljon!
Nyt minulla on erityinen kunnia ja ilo kutsua Martti Ojares puhumaan -
sekä myös tulkkimme, joka tulkkaa puheen hepreaksi.
Kiitos!
Huomasitteko? Sanoin "kiitos".
Kiitos myös tulkkauksesta.
On kaunis ele, -
kun liitätte yhteen opiskelijan ja puiden istuttamisen.
Se on tavallaan symbioosi.
Kun opiskelija aloittaa opinnot ja opiskelee ammattiinsa, -
hän on kuin puu, jota pitää hoitaa ja kastella, -
jotta hän saavuttaa täyden potentiaalinsa.
Se on minusta erittäin kaunis yhdistelmä.
Hienoa työtä!
Nyt kutsun tänne Samuel Willnerin KKL ry:stä.
Tsohoraim tovim veshalom lekulam! Hyvää iltapäivää ja shalom kaikille!
Nimeni on Samuel Willner. Tahdon sanoa muutaman sanan -
Keren Kajemet- Suomen osaston puolesta.
Tahdomme kiittää teitä upeasta työstä.
Lehto, joka tänään vihitään TV7:n ystävien nimissä -
on konkreettinen symboli lahjoittajille siitä, -
että he ovat sijoittaneet Israelin maaperään.
Keren Kajemetin Suomen osasto toivoo, -
että hyvä ja lämminhenkinen yhteistyö saa jatkua myös tulevaisuudessa -
ja on yhtä hedelmällinen kuin istutetut puut.
Tahdon lopuksi lukea erään kohdan Raamatusta.
Se kuuluu Ensimmäisen Mooseksen kirjan lukukappaleeseen, -
jota luettiin viime viikon sapattina synagogissa.
Se on 1. Moos. 1:11―13: -
"Ja Jumala sanoi: 'Kasvakoon maa vihantaa, -
ruohoja, jotka tekevät siementä, ja hedelmäpuita, jotka lajiensa mukaan -
kantavat maan päällä hedelmää, jossa niiden siemen on'. Ja tapahtui niin: -
maa tuotti vihantaa, ruohoja, jotka tekivät siementä lajiensa mukaan, -
ja puita, jotka lajiensa mukaan kantoi- vat hedelmää, jossa niiden siemen oli.
Ja Jumala näki, että se oli hyvä. Ja tuli ehtoo, ja tuli aamu, kolmas päivä."
Rakkaat Mirja ja Martti, -
toivon Keren Kajemetin puolesta teille parhainta menestystä -
niin henkilökohtaiseen elämäänne kuin työhönnekin.
Shana tova! Siunattua uutta vuotta! Kiitos paljon.
Tämä on erittäin tärkeä silta, -
joka yhdistää Euroopan, Pohjois-Euroopan ja Israelin.
Tämä on ystävyyttä ja kumppanuutta. Tämä on meille yhteinen hanke.
Tästä kumppanuudesta kasvaa ystävyyttä. Se tuo kansoja yhteen.
Se tuo kulttuureja, uskontoja ja, mikä tärkeintä, ihmisiä yhteen.
Se on tärkeintä näinä vaikeina aikoina, -
kun olemme päivittäin vastakkain ongelmien kanssa.
Tuomme ihmisiä yhteen, rakennamme siltoja -
ja teemme tästä maasta asuttavan.
Tahtoisin puhua katsojille -
ja kutsua heidät vierailulle kauniiseen -
ja tulevaisuutta suunnittelevaan koulutusalan korkeakouluumme.
Olette tervetulleita vierailulle, kun käytte katsomassa pyhiä paikkoja -
Israelissa, Tiberiaassa ja Nasaretissa. Olette ystäviämme.
Näinä päivinä on erittäin tärkeää, -
että Euroopassa maassa, joka on maailman edistyneimpiä, -
on rakastavia ja sydämellisiä kristittyjä, -
jotka rakastavat Israelia ja tukevat sitä.
Nykyään Israel ei ole kovin suosittu Euroopassa eikä muualla.
Olette tervetulleita vierailemaan, näkemään -
ja tutustumaan kulttuuriin, nähtävyyksiin ja ihmisiin.
Tämä on tärkeä silta yhteisöjemme välillä.
On olemassa historiallinen yhteys uskonnollisten vaikutusten kanssa.
Kutsumme teidät tulemaan tänne, käymään internetsivuilla -
ja jakamaan opiskelijoille hengellistä ja taloudellista antia.
Auttakaa tukemaan opiskelijoita, istuttamaan puita -
ja kylvämään koulutukseen.
Kutsun sydämestäni ihmisiä tulemaan tänne kaikkialta maailmasta.
Olen eurooppalainen, joten Eurooppa on lähinnä sydäntäni.
Ei pidä uskoa kaikkea, mitä kirjoitetaan.
Tulkaa katsomaan itse, tapaamaan ihmisiä täällä ja kokemaan tämä maa.
Täällä asuminen on haaste, kaunis sellainen. Haluamme tavata ihmisiä.
Haluamme olla mukana. Olisimme iloisia, jos ihmiset tulisivat.
Näkeminen on uskomista. Kun lukee jotakin, ei ole nähnyt omin silmin.
Tulkaa tapaamaan meitä!
Kiitos innoittavasta puheestanne.
Koin energianne, joka tuntui tulevan kuin Jumalalta meille.
Koen, että olette kuin viestintuoja, -
kuten Jeesus ja Hänen lähettiläänsä.
Tulitte Suomesta ja loitte sillan kristittyjen Israelin-ystävien -
ja Ohalon opiskelijoiden välille.
Koin, että toitte antamisen, jakamisen ja innoituksen hengen.
Istutatte puita ja tuette opettajaksi kouluttautuvia opiskelijoita, -
joiden sosioekonominen asema on heikko.
Tahdon kertoa tuntemuksistani -
ja kiittää teitä sydämeni pohjasta. Koen sen hengen, -
joka teillä Israelia rakastavilla kristityillä on Suomessa, -
kylmässä Suomessa.
Tuotte lämpönne ja rakkautenne. Innoitatte meitä.
Koen, että se on hyvin erityinen silta teidän uskonne -
ja meidän uskomme välillä, kristittyjen ja juutalaisten välillä, -
jakamisenne, antamisenne, tukemisenne ja rakkautenne -
kulttuurimme ja perintömme ihailun välillä -
sekä tulevan opettajasukupolven välillä.
Ei ole riittävästi sanoja kertomaan, miltä meistä tuntuu -
ja miten paljon vaalimme suurenmoista työtänne.
Kiitos sydämeni pohjasta!
Suomennos: Marianne Tenetz